ᱚᱛᱩᱞ ᱪᱚᱱᱫᱽᱨᱚ ᱦᱟᱡᱚᱨᱤᱠᱟ ᱫᱚ ᱑᱙᱐᱓ ᱥᱮᱨᱢᱟ ᱨᱮᱭᱟᱜ ᱙ (ᱟᱨᱮ) ᱥᱮᱯᱴᱮᱢᱵᱚᱨ ᱢᱟᱹᱦᱤᱛ ᱦᱤᱞᱚᱜ-ᱮ ᱡᱟᱱᱟᱢ ᱞᱮᱱᱟ ᱜᱩᱣᱟᱦᱟᱴᱤ ᱱᱟᱝᱜᱽᱨᱟᱦᱟ ᱨᱮ᱾ ᱩᱱᱤ ᱨᱮᱱ ᱟᱯᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱨᱚᱢᱟ ᱠᱟᱱᱛᱚ ᱦᱟᱡᱚᱨᱤᱠᱟ ᱟᱨ ᱮᱜᱟᱛ ᱛᱮᱫ ᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱱᱤᱨᱳᱯᱚᱢᱟ ᱦᱟᱡᱚᱨᱤᱠᱟ᱾ ᱚᱛᱩᱞ ᱪᱚᱱᱫᱽᱨᱚ ᱦᱟᱡᱚᱨᱤᱠᱟ ᱫᱚ ᱞᱚᱛᱟᱥᱤᱞ ᱯᱨᱟᱭᱢᱟᱨᱤ ᱵᱟᱞᱞᱭᱚ ᱟᱥᱲᱟ ᱟᱨ ᱢᱟᱱᱤᱠ ᱪᱚᱱᱫᱽᱨᱚ ᱵᱚᱨᱩᱣᱟ ᱛᱟᱞᱟᱱᱟ ᱤᱝᱨᱟᱹᱡᱤ ᱥᱠᱩᱞ ᱨᱮ ᱚᱞ ᱯᱟᱲᱦᱟᱣ ᱢᱩᱪᱟᱹᱫ ᱠᱟᱛᱮ ᱠᱚᱴᱚᱱ ᱠᱚᱞᱮᱡᱤᱭᱮᱴ ᱥᱠᱩᱞ ᱨᱮ ᱛᱟᱞᱟᱱᱟ ᱥᱮᱪᱮᱫ ᱫᱚᱭ ᱧᱟᱢ ᱞᱮᱫᱟ᱾ ᱑᱙᱒᱓ ᱥᱮᱨᱢᱟ ᱨᱮᱭᱟᱜ ᱢᱮᱴᱨᱤᱠ ᱵᱤᱱᱤᱰ ᱨᱮ ᱯᱮᱭᱟ ᱥᱟᱛᱟᱢ ᱨᱮ ᱞᱮᱛᱟᱨ ᱱᱚᱢᱵᱚᱨ ᱧᱟᱢ ᱠᱟᱛᱮᱭᱮ ᱯᱟᱥ ᱞᱮᱫᱟ᱾ ᱑᱙᱒᱘ ᱥᱮᱨᱢᱟ ᱨᱮ ᱠᱚᱴᱚᱱ ᱠᱚᱞᱮᱡᱽ ᱠᱷᱚᱱ ᱥᱱᱟᱛᱚᱠ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ᱾ ᱑᱙᱔᱔ ᱥᱮᱨᱢᱟ ᱨᱮ ᱵᱤᱱ ᱚᱨᱟᱢ ᱛᱮ ᱵᱤᱱᱤᱰ ᱮᱢ ᱠᱟᱛᱮ ᱫᱚᱥᱟᱨ ᱛᱷᱚᱠ ᱨᱮᱭᱟᱜ ᱨᱮ ᱯᱟᱹᱦᱤᱞ ᱴᱷᱟᱶ ᱦᱟᱢᱮᱴ ᱠᱟᱛᱮ ᱠᱚᱞᱠᱟᱛᱟ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱠᱷᱚᱱ ᱟᱥᱟᱢᱤᱥ ᱥᱟᱛᱟᱢ ᱟᱛᱮ ᱮᱢᱹ ᱮᱹ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ᱾  ᱑᱙᱓᱐ ᱥᱮᱨᱢᱟ ᱠᱷᱚᱱ ᱑᱙᱔᱘ ᱥᱮᱨᱢᱟ ᱦᱟᱹᱵᱤᱡ ᱚᱛᱩᱞ ᱪᱚᱱᱫᱽᱨᱚ ᱦᱟᱡᱚᱨᱤᱠᱟ ᱫᱚ ᱟᱥᱟᱢ ᱨᱮᱭᱟᱜ ᱟᱭᱢᱟ ᱡᱟᱭᱜᱟ ᱠᱚ ᱨᱮ ᱢᱟᱪᱮᱫ ᱞᱮᱠᱟ ᱛᱮᱭᱮ ᱠᱟᱹᱢᱤ ᱞᱮᱫᱟ ᱟᱨ ᱩᱱᱚᱠᱛᱮ ᱨᱮ ᱟᱹᱱ ᱨᱮ ᱥᱱᱟᱴᱚᱠ ᱰᱤᱜᱽᱨᱤ ᱦᱟᱢᱮᱴ ᱞᱮᱫᱟ (ᱜᱩᱣᱟᱦᱟᱴᱤ ᱟᱨᱞ ᱞᱚ ᱵᱤᱨᱫᱟᱹ ᱜᱟᱲ ᱠᱷᱚᱱ) ᱟᱨ ᱵᱤᱹ ᱴᱤᱹ ᱰᱤᱜᱽᱨᱤ (ᱥᱮᱭᱴ ᱮᱰᱢᱟᱱᱰᱥ ᱠᱚᱞᱮᱡᱽ, ᱥᱤᱞᱚᱝ ᱠᱷᱚᱱ) ᱦᱟᱢᱮᱴ ᱞᱮᱫᱟ᱾ ᱑᱙᱔᱘ ᱥᱮᱨᱢᱟ ᱠᱷᱚᱱ ᱦᱟᱡᱚᱨᱤᱠᱟ ᱫᱚ ᱠᱚᱴᱚᱱ ᱵᱤᱨᱫᱟᱹ ᱜᱟᱲ ᱠᱷᱚᱱ ᱟᱥᱟᱢᱤᱥ ᱰᱤᱯᱟᱹᱴ ᱨᱮᱱ ᱜᱟᱞᱚᱪᱤᱭᱟᱹ ᱞᱮᱠᱟ ᱛᱮ ᱵᱟᱦᱟᱞᱤ ᱧᱟᱢ ᱞᱮᱫᱟ᱾ ᱛᱟᱭᱚᱢ ᱛᱮ ᱠᱚᱴᱚᱱ ᱠᱚᱞᱮᱡᱽ ᱨᱮᱭᱟᱜ ᱟᱥᱟᱢᱤᱥ ᱰᱤᱯᱟᱹᱴ ᱨᱮᱱ ᱢᱩᱨᱩᱵᱽᱵᱤ ᱞᱮᱠᱟ ᱛᱮᱭᱮ ᱡᱤᱨᱟᱹᱣ ᱮᱱᱟ᱾